(8)

a 66.A.45. pont helyébe a következő szöveg lép: „66.A.45. A légijármű-minősítések bejegyzése a) A légijármű-karbantartói engedéllyel rendelkező személynek be kell jegyeztetnie engedélyébe a vonatkozó légijármű-minősítéseket annak érdekében, hogy tanúsítási jogosultságai legyenek a meghatározott légijármű-típusokhoz. — A B1, B2 és C kategória esetében a vonatkozó légijármű-minősítések a következők: i. az 1. csoportba tartozó légi járművek esetében a megfelelő légijármű-típusminősítés; ii. a 2. csoportba tartozó légi járművek esetében a megfelelő légijármű-típusminősítés, gyártói alcsoport-minősítés vagy a teljes alcsoport-minősítés; iii. a 3. csoportba tartozó légi járművek esetében a megfelelő légijármű-típusminősítés vagy teljes csoportminősítés; iv. a 4. csoportba tartozó légi járművek esetében a B2 kategóriájú engedélyhez a teljes csoportminősítés. — A B2L kategória esetében a vonatkozó légijármű-minősítések a következők: i. a 2. csoportba tartozó légi járművek esetében a megfelelő gyártói alcsoport-minősítés vagy a teljes alcsoport-minősítés; ii. a 3. csoportba tartozó légi járművek esetében a teljes csoportminősítés; iii. a 4. csoportba tartozó légi járművek esetében a teljes csoportminősítés. — A B3 kategória esetében a vonatkozó minősítés a következő: »dugattyús motoros, nem túlnyomásos kabinnal rendelkező, legfeljebb 2 000 kg megengedett maximális felszállótömegű repülőgépek«. — Az L kategória esetében a vonatkozó légijármű-minősítések a következők: i. az L1C alkategória esetében a vonatkozó minősítés a következő: »kompozit vitorlázó repülőgépek«; ii. az L1 alkategória esetében a vonatkozó minősítés a következő: »vitorlázó repülőgépek«; iii. az L2C alkategória esetében a vonatkozó minősítés a következő: »kompozit motoros vitorlázó repülőgépek és kompozit ELA1 repülőgépek«; iv. az L2 alkategória esetében a vonatkozó minősítés a következő: »motoros vitorlázó repülőgépek és ELA1 repülőgépek«; v. az L3H alkategória esetében a vonatkozó minősítés a következő: »hőlégballonok«; vi. az L3G alkategória esetében a vonatkozó minősítés a következő: »gázzal töltött ballonok«; vii. az L4H alkategória esetében a vonatkozó minősítés a következő: »hőléghajók«; viii. az L4G alkategória esetében a vonatkozó minősítés a következő: »ELA2 gázzal töltött léghajók«; ix. az L5 alkategória esetében a vonatkozó minősítés a megfelelő léghajó típusminősítés. — Az A kategória esetében nem szükséges megadni a minősítést, hanem a II. melléklet (145. rész) 145.A.35. pontjában meghatározott követelményeket kell teljesíteni. b) A légijármű-típusminősítések bejegyzésének feltétele a következők egyikének sikeres teljesítése: — a vonatkozó B1, B2 vagy C kategóriájú légijármű-típusképzés a III. melléklet (66. rész) III. függelékének megfelelően; — a B2 vagy L5 engedélyhez kapcsolódó, gázzal töltött léghajókra vonatkozó típusminősítés esetében az illetékes hatóság által a 66.B.130. pont szerint jóváhagyott típusképzés. c) A nem C kategóriájú engedélyek esetében az első légijármű-típusminősítésnek az adott kategóriába, illetve alkategóriába történő bejegyzéséhez a b) pontban meghatározott követelményen felül a megfelelő munkahelyi képzés sikeres teljesítése is szükséges. Ennek a munkahelyi képzésnek meg kell felelnie a III. melléklet (66. rész) III. függeléke rendelkezéseinek, kivéve gázzal töltött léghajók esetében, ahol azt az illetékes hatóság közvetlenül hagyja jóvá. d) A b) és a c) ponttól eltérve, a 2. vagy 3. csoportba tartozó légi jármű esetében a légijármű-típusminősítést az alábbiakat követően is be lehet jegyezni az engedélybe: — az e melléklet (66. rész) III. függeléke szerinti, B1, B2 vagy C kategóriájú légi járműre vonatkozó típustanfolyam kielégítő teljesítése; — B1 és B2 kategória esetében az adott légijármű-típuson megszerzett gyakorlati tapasztalat igazolása. Ebben az esetben a gyakorlati tapasztalat terjedelmének az engedélykategória szempontjából releváns karbantartási feladatok teljes keresztmetszetére nézve reprezentatívnak kell lennie. C kategóriájú jogosultság esetében, ha a jelölt a 66.A.30. a) 7. pontnak megfelelő egyetemi vagy főiskolai végzettséggel tett tanúbizonyságot felkészültségéről, akkor az első vonatkozó légijármű-típusvizsgát a B1 vagy a B2 kategóriában kell teljesítenie. e) A 2. csoportba tartozó légi járművek esetében: i. a B1 és C kategóriájú engedéllyel rendelkező személyeknek a gyártói alcsoport-minősítés bejegyzéséhez teljesíteniük kell legalább két olyan légijármű-típus típusminősítési követelményeit, amelyek ugyanazon gyártótól származnak és együttesen a vonatkozó gyártói alcsoportot képviselik. ii. a B1 és C kategóriájú engedéllyel rendelkező személyeknek a teljes alcsoport-minősítés bejegyzéséhez teljesíteniük kell legalább három olyan légijármű-típus típusminősítési követelményeit, amelyek különböző gyártóktól származnak és együttesen a vonatkozó alcsoportot képviselik. iii. a B2 és B2L kategóriájú engedéllyel rendelkező személyeknek a gyártói alcsoportok és a teljes alcsoport-minősítés bejegyzéséhez igazolniuk kell, hogy reprezentatív gyakorlati tapasztalattal rendelkeznek az engedélykategória és a vonatkozó légijármű-alcsoport, valamint B2L engedély esetében a vonatkozó rendszerminősítés(ek) szempontjából releváns karbantartási feladatok teljes keresztmetszetére nézve; iv. az e) iii. ponttól eltérve, a teljes 2b alcsoportra vonatkozó B2 vagy B2L engedéllyel rendelkező személy jogosult a teljes 2c alcsoport bejegyzésére. f) A 3. és 4. csoportba tartozó légi járművek esetében: i. a B1, B2, B2L és C kategóriájú engedéllyel rendelkező személyeknek a teljes 3. csoportra vonatkozó minősítés bejegyzéséhez, illetve a B2 és B2L kategóriájú engedéllyel rendelkező személyeknek a teljes 4. csoportra vonatkozó minősítés bejegyzéséhez igazolniuk kell, hogy reprezentatív gyakorlati tapasztalattal rendelkeznek az engedélykategória és – az adott esetnek megfelelően – a 3. illetve a 4. csoport szempontjából releváns karbantartási feladatok teljes keresztmetszetére nézve; ii. amennyiben a B1 kategória esetében a kérelmező nem igazolja szakmai tapasztalatát, a 3. csoportra vonatkozó minősítésre az alábbi, az engedélyen feltüntetendő korlátozások lesznek érvényesek: — túlnyomásos repülőgépek, — fémszerkezetes repülőgépek, — kompozitszerkezetes repülőgépek, — faszerkezetes repülőgépek, — szövettel bevont fém csőszerkezetes repülőgépek; iii. az f) i) ponttól eltérve, a teljes 2a vagy 2b alcsoportra vonatkozó B2L engedéllyel rendelkező személy jogosult a teljes 3. és 4. csoport bejegyzésére. g) B3 kategóriájú engedély esetében: i. a »dugattyús motoros, nem túlnyomásos kabinnal rendelkező, legfeljebb 2 000 kg megengedett maximális felszállótömegű repülőgépek« minősítés bejegyzéséhez olyan szakmai tapasztalatot kell igazolni, amely reprezentatív az engedélykategória szempontjából releváns karbantartási feladatok teljes keresztmetszetére nézve; ii. amennyiben a kérelmező nem igazolja a szakmai tapasztalatát, az i. pontban említett minősítésre az alábbi, az engedélyen feltüntetendő korlátozások lesznek érvényesek: — faszerkezetes repülőgépek, — szövettel bevont fém csőszerkezetes repülőgépek, — fémszerkezetes repülőgépek, — kompozitszerkezetes repülőgépek. h) Az L kategóriának az L5-től eltérő valamennyi alkategóriája esetében: i. a minősítések bejegyzéséhez olyan szakmai tapasztalatot kell igazolni, amely reprezentatív az engedély-alkategória szempontjából releváns karbantartási feladatok teljes keresztmetszetére nézve; ii. amennyiben a kérelmező nem igazolja a szakmai tapasztalatát, a minősítésekre az alábbi, az engedélyen feltüntetendő korlátozások lesznek érvényesek: 1. a »vitorlázó repülőgépek« és a »motoros vitorlázó repülőgépek és ELA1 repülőgépek« minősítések esetében: — szövettel bevont faszerkezetes légi járművek, — szövettel bevont fém csőszerkezetes légi járművek, — fémszerkezetes légi járművek, — kompozitszerkezetes légi járművek, 2. a »gázzal töltött ballonok« minősítés esetében: — nem ELA1 gázzal töltött ballonok; valamint 3. ha a kérelmező csak egyéves tapasztalatot igazolt a 66.A.30. a) 2b. ii. pontban foglalt eltérésnek megfelelően, a következő korlátozásokat kell az engedélyben feltűntetni: »az I. melléklet (M. rész) VII. függelékében meghatározott komplex karbantartási feladatok, a 748/2012/EU rendelet I. mellékletének (21. rész) 21.A.90B. pontjában meghatározott szabványos módosítások és a 748/2012/EU rendelet I. mellékletének (21. rész) 21.A.431B. pontjában meghatározott szabványos javítások.« A 3. csoportra vonatkozó jogosultsággal ellátott B1.2 alkategóriájú vagy »dugattyús motoros, nem túlnyomásos kabinnal rendelkező, legfeljebb 2 000 kg megengedett maximális felszállótömegű repülőgépek« jogosultsággal ellátott B3 kategóriájú légijármű-karbantartási engedéllyel rendelkező személy úgy tekintendő, mint aki teljesíti a teljes jogosultsággal ellátott L1 és L2 alkategóriájú engedélyek kiállításához szükséges követelményeket, ugyanazokkal a korlátozásokkal, mint amelyek a meglévő B1.2 illetve B3 engedélyben szerepelnek.”;